b'\n_START_ARTICLE_\nVid Poteko\n_START_SECTION_\nCelje\n_START_PARAGRAPH_\n\xc4\x8clan kluba Celje Pivovarna La\xc5\xa1ko je bil od leta 2010 in vse do 2017. Pred tem je od leta 2003 igral v mlaj\xc5\xa1ih celjskih selekcijah. Pri Celjanih je iz leta v leto napredoval. V sezoni 2011-12 je igral v pokalu pokalnih zmagovalcev in dosegel 10 zadetkov. Od tega jih je kar osem dosegel na tekmi proti estonskemu klubu Kehra, ki so jo Celjani zanesljivo dobili s 37 proti 23, Vid pa je bil drugi najbolj\xc5\xa1i strelec za Borutom Ma\xc4\x8dkov\xc5\xa1kom. Naslednjo sezono je v ligi prvakov zabil 4 gole, sezono kasneje pa osem. V sezoni lige prvakov 2014-15 je svoj u\xc4\x8dinek pove\xc4\x8dal na 16 zadetkov. Naslednje leto, v sezoni 2015-16, je kon\xc4\x8dal \xc5\xbee pri 22 golih. Najve\xc4\x8d zadetkov na posamezni tekmi je dosegel 13. februarja, ko je zadel \xc5\xa1tirikrat na gostovanju proti poljskemu klubu Wisla Plock ob celjski zmagi z 31 proti 26._NEWLINE_Maja 2017 je sprejel ponudbo beloruskega kluba Me\xc5\xa1kov Brest in se tako prvi\xc4\x8d odpravil igrati v tujino, potem ko je podpisal triletno pogodbo. Tam bo v dru\xc5\xbebi s \xc5\xa1e enim Celjanom, to je Simon Razgor, ki je v Brestu \xc5\xbee od prej. Med letoma 2010 in 2017 je za \xc4\x8dlansko selekcijo Celja zbral 289 nastopov, na katerih je dosegel 414 zadetkov.\n_START_SECTION_\nReprezentanca\n_START_PARAGRAPH_\nLeta 2013 je selektor slovenske izbrane vrste Boris Deni\xc4\x87 na Sredozemske igre popeljal pomlajeno ekipo v kateri je bil novo ime tudi Vid Poteko._NEWLINE_V postavi je bil tudi na olimpijskih igrah leta 2016 v Riu. Tam je bil menjava za Blagotin\xc5\xa1ka in Gabra, ki prav tako igrata na njegovem igralnem mestu.'